google/wiki40b huggingface dataset:
Kommunal vei 699 (Rogaland)

Kommunal vei 699 (Fv699) i Rogaland går mellom Sand og Eide i Suldal kommune. Veien er 1,6 km lang.
Veien var tidligere klassifisert som fylkesvei 699 (Rogaland).
HMS «Shark» (1912)

HMS «Shark» var en britisk jager av Acasta-klassen bygget i 1912 ved Swan, Hunter & Wigham Richardson og sunket under Jyllandsslaget kvelden 31. mai 1916.
Jishui (Ji'an)

Jishui (kinesisk: 吉水县; pinyin:  Jíshuǐ Xiàn) er et fylke i provinsen Jiangxi i Folkerepublikken Kina. Det ligger i byprefekturet Ji'an.
Fylket hadde 482 636 innbyggere i 1999.

Samferdsel

Den viktige jernbanelinjen, Jingjiubanen, har stoppested her på veien fra Beijing vestbanestasjon til Kowloon i Hongkong. Banen går gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.
Også Kinas riksvei 105 har trasé gjennom fylket. Veien har sitt løp fra Beijing, går sørover og ender ved kysten i Zhuhai i provinsen Guangdong. Den går innom Tianjin, Dezhou, Jining, Shangqiu, Jiujiang, Nanchang og Guangzhou.
Dircema

Utseende

Middelsstore (ca. 10 millimeter), avlange, mørke bladbiller, pronotum og kroppens ytterkanter gjerne gule, kan også ha en gul midtstripe. Antennene er tynne, omtrent halvparten så lange som kroppen. Pronotum er bredere enn langt, firkantet, noe smalere enn de jevnbrede dekkvingene.

Levevis

Både larvene og de voksne (imago) er planteetere.

Utbredelse

Slekten er utbredt i Sør-Amerika.
Ådnatun museum

Ådnatun museum er et lite gårdsmuseum grunnlagt i 1933 i Indre Arna, like ovenfor Arna gamle stasjon, og ligger oppe i dalsiden. Ådnatun museum ble opprettet av Lars Ådna. Han var født og oppvokst på Ådna gård og utdannet lærer. Han var også historieentusiast og involvert i både det lokale historielaget, Arna Sogelag eller Haus sogenemnd som det var kjent som fram til 1990, og det lokale mållaget. Ifølge testamentet etter hans død i 1971, ønsket han at det skulle dannes enn stiftelse ved navnet Ådnatun museum, og at museet skulle drives av Haus sogenemnd. Dette arbeidet tok flere år, og stiftelsen ble opprettet i 1982. Den ble finansiert ved hjelp av Ådnas aksjer i Vestlandsbanken. Dessverre mistet stiftelsen sitt finansielle grunnlag på slutten av 80-tallet, da selv Vestlandsbanken ble rammet av bankkrisen, og aksjene ble verdiløse. Siden da har støtten finansielt vært delvis av spesifikke tildelinger fra fylkeskommunen, og i en kort periode fra 1998 til 2003 fikk også museet støtte til drift fra lotteritilsynet. Fra og med januar 2011 tok Museumssenteret i Hordaland og Kulturverntenesta i Nordhordland over driften av museet.

Ådna er det gamle navnet på Arna, men blir fortsatt benyttet på nynorsk. En god del geografiske navn og slektsnavn i Arna har derfor forstavelsen Ådna-.
Niels Chr. Geelmuyden

Forfatterskap

Geelmuyden skriver på riksmål. Han er ikke en ren humorist, men benytter som regel stor grad av humor, ironi og ordspill i sine tekster. Opprinnelig ville han kalle en av sine bøker Hundre ordgasmer, men fikk ikke bifall fra forlaget. Siden 1990-årene har han skrevet mye for Morgenbladet samt forskjellige tidsskrifter. Geelmuyden har gitt ut flere samlinger med portrettintervjuer av kjente personer, de fleste som gjenbruk av artikler opprinnelig skrevet for Kapital, Henne og andre ukeblader.
På grunn av sin direkte stil har noen av hans tekster skapt kontroverser. Mest kontroversielt var hans intervju med daværende statsminister Gro Harlem Brundtland for Det Nye i 1993. For å gå med på å la seg intervjue, hadde Brundtland forlangt at hennes pressesekretær skulle være til stede, at spørsmålene skulle forelegges på forhånd, og at intervjuet skulle tas opp på bånd. Geelmuyden gjenga statsministeren ordrett, men intervjuet ble ikke publisert før etter at pressesekretæren hadde gjort betydelige omskrivinger – mot Geelmuydens protester. Intervjuet ble imidlertid publisert i Geelmuydens versjon i tidsskriftet Kapital i august 1993 og senere i boken Ærlighetens Komedie.
Han har skrevet biografi om kunstneren Inger Sitter i 2009, om Trygve Hegnar i 2002 og om presten Børre Knudsen i 1988. 
På tross av medieoppmerksomhen har Geelmuyden i flere intervjuer og artikler beskrevet følelsen av å stå utenfor det litterære etablissementet i Norge og beklaget manglende offentlig støtte til egne bøker og prosjekter. For sine seneste faktabøker om produksjon av mat og drikke har han fått bred oppmerksomhet i mediene og kritikk fra flere fagfolk, , men også positive omtaler i blant annet Sykepleien for boken Pillebefinnende. For kokeboken Sunnheten på bordet ble han og medforfatteren René Zografos i mai 2017  hedret med sølvmedalje i finalen i Gourmand Cookbook Awards i kategorien verdens beste kokebøker i helse og ernæring for 2016.

Familie

Niels Christian Geelmuyden er bosatt på Hulebakk på øya Tjøme i Vestfold. Han er bror til siviløkonomen Hans Geelmuyden.
Hai-jegeren

Handling

Mike er eneste overlevende etter en flystyrt i Det karibiske hav. Han slår seg ned der som hai-jeger, men det er flylasten han er ute etter: 100 mill dollars. Men det er det flere som er.

Andre titler

Engelsk: The Shark Hunter, Guardians of the Deep. Italiensk: Il cacciatore di squali. Spansk: El cazador de tiburones. Tysk: Dschungel-Django.
Helferina

Utbredelse

Slekten er utbredt i den neotropiske økosonen.
Shaun of the Dead

Handling

Shaun misliker jobben sin, har et anstrengt forhold til moren og stefaren, stiller ikke opp for kjæresten sin Liz og liker aller best å tilbringe fritiden på den lokale puben «The Winchester» sammen med bestekompisen sin Ed. Så slår Liz opp med Shaun etter at han forkludrer en avtale der de for en gang skyld skulle gjort noe anderledes. Dette fører til en heller fuktig kveld med Ed der Shaun endelig bestemmer seg for å rydde opp i livet sitt.
Dessverre skal han gjøre dette på samme dag som London blir rammet av et mystisk virus som gjør folk til zombier. Så mens samfunnet rundt han bryter sammen, må Shaun ta ansvar og føre Ed, Liz, moren sin, stefaren og Liz' plagsomme venner David og Dianne i sikkerhet i sin festning, «The Winchester».
Bembidion geniculatum

Utbredelse

Bembidion geniculatum finnes i nesten hele Europa, nord til Danmark og Island. Den er ikke registrert fra Norge.

Utseende

Bembidion geniculatum er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion geniculatum tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Basefarm

Basefarm AS er et norsk aksjeselskap etablert i 2000 og er en europeisk driftsleverandør av virksomhetskritiske IT-løsninger. Selskapet ble i 2018 en del av Orange Business Services som inngår i den globale telekommunikasjonsoperatøren Orange Group. Basefarm har over 500 ansatte, og leverer tjenester innenfor områdene sky, datasenter, sikkerhet og big data. 
Hovedkontoret ligger i Nydalen i Oslo, og selskapet har kontorer i 5 andre Europeiske storbyer: Stockholm, Amsterdam, Berlin, Frankfurt og Wien. I tillegg har de 11 datasentre i Europa. 
Fredrik Ohlsén har vært selskapets konsernsjef siden 2017]. Basefarm Norge hadde i 2017 en total omsetning på 560 MNOK, EBITDA (resultat før avskrivninger og finans) på 152 MNOK og 272 ansatte.

Historie

I 2000 sluttet Viksaas og 7 kolleger i it-selskapet Infostream ASP og etablerte Basefarm. Schibsted gikk inn som den  dominerende eieren 1.oktober 2000 da de betalte tre millioner kroner for en eierandel på 13,5 prosent med opsjoner på ytterligere andeler. Flere av de ansatte i Basefarm hadde fortid i Sol System AS som ble kjøpt av Infostream og byttet navn til Infostream ASP før Basefarm ble etablert. 
Infostream ble i mai 2004 kjøpt av Telecomputing for 19 millioner kroner og endret navn til Telecomputing IS. I oktober 2006 kjøpte Basefarm opp Telecomputing IS for 40 millioner kroner. Reiten & Co kjøpte Schibsted sin andel på 69,4 prosent av Basefarm i 2009 for 130 millioner kroner. I 2011 kjøpte Basefarm opp nettdriftsselskapet Webdeal. Basefarm og Webdeal hadde i 2010 en samlet omsetning på omtrent 295 millioner kroner og til sammen 215 ansatte.
WebDeal AS var en norsk leverandør av hostingtjenester til privat næringsliv og offentlig forvaltning så vel som til privatpersoner. Selskapet ble etablert i 2001 på Gjøvik og åpnet kontorer i Oslo i 2007. I 2011 ble WebDeal fusjonert inn i Basefarm AS.
20. mars 2012 hadde Basefarm en særlig publisert hendelse da en frem til da ukjent feil i det tekniske utstyret førte til utlevering av feil personinformasjon da publikum skulle logge på Altinn for å levere selvangivelsen sin.
Reiten & Co solgte i november 2012 sin andel av Basefarm  på 73 prosent til det amerikanske oppkjøpsfondet ABRY Partners for omtrent 720 millioner kroner.
I juni 2017 kjøpte Basefarm The unbelievable machine company som har spesialisert seg innen Big Data (Data Science & Data Engineering) og skytjenester i Tyskland og Østerrike.
I Juli 2018 Kjøpte Orange 100% av aksjene i Basefarm Holding for 350 millioner euro. Orange er nåværende eiere.
Agonum piceum

Utbredelse

Agonum piceum finnes i nesten hele Europa , men er sjeldnere i sør og vest. Den er utbredt østover i Asia. Finnes i Norge.

Utseende

Agonum piceum er 5,5-7,3 mm lang og er mørk svart med en svak bronseglans. Dekkvingene er lysere enn framkroppen og mer gul-brune, de er lysest på siden, særlig på undersidens innoverbøyde sidekant. Dekkvingenes riller er svake og det tredje rille-mellomrom (fra midten / sømmen) har tre børstepunkt, små fordypninger med ett stivt oppstående hår. Brystskjoldet er smalere enn skuldrene (frampartiet av dekkvingene). Beina er gul-brune, men har mørkere føtter (tarsi). Bakfotens første ledd (tars) er klart lengre enn sporen i spissen av leggen (tibia). Antennenes tredje og fjerde ledd med fine korte hår og noen lange børster i spissen. (Krever forstørrelse for å se). Ganske vanlig, lever på leireholdige lokaliteter, særlig langs vassdrag og strender.

Levevis

Agonum piceum er vanligvis nattaktiv og lever som predator på andre dyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Stig Bergling

Bakgrunn

Bergling vokste opp på Östermalm i Stockholm. Berglings far, som kom fra et velberget hjem i Sala, var ingeniør og arbeidet med skadeforsikringer for et forsikringsselskap. Berglings mor kom fra et arbeiderhjem i Falun, var strengt religiøst oppfostret og arbeidet som sekretær i Berglings oppvekst. Bergling hadde en yngre søster.
Han ble sendt på privatskole, Carlssons skola, på Östermalm i Stockholm, og gikk deretter på Östra Real.
I 1957 avtjente han verneplikten som kystjeger ved Vaxholms kustartilleriregemente (KA 1) i Vaxholm.

Säpo

I 1969 ble han ansatt i det svenske sikkerhetspolitiet Säpo og arbeidet i Byrå II, spaningsavdelingen. Samme år ble han sikkerhetssjef for FNs fredsbevarende styrker på Kypros der han var stasjonert i ett år. I løpet av tjenesten besøkte han ofte Beirut og det var der han ble vervet av GRU. Bergling var reserveoffiser i kystartilleriet og i en kortere periode var han utlånt til den svenske forsvarsstabens sikkerhetsavdeling. I denne perioden stjal han hemmelige dokumenter over svenske forsvarsanlegg.

Spion for Sovjetunionen

Under et FN-oppdrag i Libanon i 1973 solgte han de hemmelige dokumentene til GRU. Etter å ha vendt tilbake til Sverige, fortsatte han sin spionasjevirksomhet ved å utlevere informasjon om Säpos virksomhet i Sverige. I Säpo fant man etterhvert ut at tjenesten hadde en muldvarp. Bergling søkte på ny FN-tjeneste og ble sendt til Suez. Han ble imidlertid beordret til Kypros da mistankene begynte å bli sterkere.

Avsløring, dom

Bergling ble pågrepet 20. mars 1979 i Israel av den israelske etterretningstjenesten Mossad.
Den 7. desember 1979 ble Bergling dømt til livsvarig fengsel for grov spionasje. I løpet av fengselstiden byttet Bergling navn til Eugén Sandberg i forbindelse med at han giftet seg med Elisabeth Sandberg, en venninne fra ungdomstiden.

Rømning

Under en permisjon fra Norrköpingsanstalten lyktes Bergling den 6. oktober 1987, sammen med sin daværende hustru Elisabeth, med å gjennomføre en flukt til sin tidligere oppdragsgiver Sovjetunionen, via Åland og Finland. Paret levde en tid i Moskva, og senere i Ungarn, under navnene Ivar og Elisabeth Straus. I 1990 flyttet de til Libanon.
I august 1994 vendte paret frivillig tilbake til Sverige. Bergling tilbrakte ytterligere tre år i fengsel før han ble løslatt i juli 1997.
Wimbledon-turneringen 1983

Wimbledon-turneringen 1983
LLVM

LLVM, forkortelse for Low Level Virtual Machine, er en «samling av modulære og gjenbrukbare teknologier for kompilatorer og verktøykjeder, som er blitt benyttet til å utvikle en rekke front-ends og back-ends til kompilatorer.
LLVM er skrevet i C++ og er blant annet blitt brukt til utviklingen av programmeringsspråkene i Clang.
Vovtsjansk

Vovtsjansk (ukrainsk: Вовчанськ, russisk: Волчанск) er en by i Ukraina i Kharkiv oblast (provins). Byen har omkring 20 000 innbyggere.

Historie

Stedet nevnes første gang i skriftlige kilder i 1688, med navnet Vovtsji Vodi (ukrainsk Вовчі Води) og var en av de tidlige bosetninger i Sloboda-Ukraina. I 1780 fikk den sitt nåværende navn. På 1800-tallet var det sete for ujezd Vovtsjansk i guvernementet Kharkov.
Byen ble inntatt den 10. juni 1942 av det tyske Wehrmacht, og befridd i august 1943 av Den røde armé.
Fylkesvei 5054

Fylkesveg 5054 går mellom Tofte og Storhovda i Kvinnherad kommune. Veien er 1,8 km lang.
Frem til 2019 hadde veien betegnelsen Fv63.
Politidepartementet

Politidepartementet var et departement i Norge under andre verdenskrig. Det ble opprettet 25. september 1940 i forbindelse med utnevnelsen av rikskommissær Josef Terbovens kommissariske statsråder. Departementet ble opprettet på grunnlag av enheter utskilt fra Justis- og politidepartementet, som dermed skiftet navn til bare Justisdepartementet. Det opphørte som eget department 8. mai 1945, da ansvaret for politisaker gikk tilbake til Justis- og politidepartementet.
Departementet kom som et følge av et tysk krav og Jonas Lie ble satt til å ledet dette. Mer enn noen andre departement ble dette satt under innflytelse av den tyske okkupasjonsmakten, og allerede måneden etter opprettelsen fikk Lie direktiv fra Wilhelm Rediess om at det norske politiet skulle stå under rikskommissærens ledelse.
Tyskerne ønsket at det norske politiet skulle være organisert etter mønster av det tyske politiet, som hadde blitt sterkt sentralisert etter 1933, og hvor det dermed ble en sterkere sentral styring på bekostning av den enkelte politimesters mer selvstendige stilling. Videre ønsket både Lie og tyskerne at politiet ble utvidet. Denne ekspansjonen avspeilet seg også i departementet, da bemanningen opprinnelig var på rundt 30 stillinger, mot 182 mot slutten av krigen.
Fra 1. juli 1941 ble departementet delt i to avdelinger, Avdelingen for ordenspolitiet og Avdelingen for sikkerhetspolitiet, tilsvarende den tyske organiseringen. Avdelingslederne rapporterte direkte til Lie, og de hadde tittel av generalmajor i politiet.
Under Avdelingen for ordenspolitiet sorterte politimestrene, alle mindre politikamre og pris- og rasjoneringspolitiet. Under avdelingen for Sikkerhetspolitiet lå kriminalpolitiet, senere også Statspolitiet, herunder også Grensepolitiet, som også hadde sin ledelse utenfor departementet. I 1944 ble Statspolitiet og Grensepolitiet flyttet inn i departementet som nå fikk en egen avdeling for statspoliti, grense- og fremmedkontroll.
Departementet hadde medlemmer av Nasjonal Samling (NS) i de fleste ledende stillingene, og en høy andel NS-medlemmer blant tjenestemennene, men ikke alle avdelinger var like NS-dominerte.
EM i landeveissykling – Kvinnenes landeveisritt

Europamesterskapet i landeveissykling – Kvinnenes landeveisritt ble første gang arrangert i 2016, etter at europamesterskapet ble åpnet for eliteryttere.
Grafisk Revy

Grafisk Revy var et teknisk tidsskrift som ble utgitt i fellesskap av Norsk Centralforening for Boktrykkere, Svenska Typografförbundet og Dansk Typograf-forbund. Første utgave er datert mai 1930. I nummer fire for 1935 gis følgende melding: «Med detta nummer upphör Grafisk revy att vara en interskandinavisk tidskrift.» 
Bladet kom ut med fire utgaver per år. Som hovedredaktør og ansvarlig utgiver står Nils Wessel (Stockholm) for alle utgaver. Bladet ble trykket i ulike trykkerier i de tre hovedstedene der hvert trykkeri stod for produksjonen av to påfølgende utgaver.
I første hefte skriver redaksjonen blant annet:
«Till de skandinaviska kollegerna!
Härmed utlämnas första häftet av den bebådade tekniska tidsskriften till medlemmerna i de skandinaviska typografförbunden.
Med denna tidskrifts start beträda även de nordiska typografförbunden en väg, som förut med framgång beträtts av våra broderförbund i Tyskland, Österrike m. fl. länder. I det förstnämnda landet har Typografernas bildningsförbund sedan mera än 25 år tilbaka utgivit tidsskrifter, som skaffat sig ett alltmera ökat inflytande på de typografiska stilriktningerna i detta land för att i närvarande tid rent av vara utslagsgivande.
För att så vitt sig göra låter säkerställa framgången för en teknisk tidsskrift, ha de tre skandinaviska förbunden slagit ihop om företaget. Vi ha skridit till verket i den övertygelsen, att våra medlemmar skola visa sig uppskatta syftet och genom att i stor utsträckning abonnera på tidskriften säkerställa dess framtid.»
Al-Faw

Faw (arabisk: الفاو, al-Fāw; alternative skrivemåter Fao eller Fau) er en by i Irak med 105.080 innbyggere (1. januar 2005) på al-Faw-halvøya. Den er øst for Umm Qasr mellom Kuwait og Iran ved Den persiske gulf. Byen ligger rett ved vannveien Shatt al-Arab, som danner grensen mot Iran.
Al-Faw-halvøya er Iraks eneste tilgang til havet, og derfor av stor betydning. Mange militære operasjoner har hatt som mål å sikre seg denne delen av indre kyst av Persiabukta. Som havneby er Al-Faw ikke av særlig betydning; da er Umm Qasr viktigere fordi den har landets enbeste dypvannskaier.
Fuglehjerte

Fuglehjerte er et musikkalbum med Karoline Krüger, utgitt i 1993.
Oksana Sjysjkova

Idrettskarriere

Hun deltok i sitt første VM da hun deltok i VM i langrenn og skiskyting for funksjonshemmede 2009. I skiskyting kom hun på 4.-plass på 12,5 km og 6.-plass på 3,6 km jaktstart. I langrenn kom hun på 6.-plass på sprinten (1 km), mens hun kom på 8.-plass på 15 km i klassen B1-3. Året etter deltok hun ved Paralympiske vinterleker 2010 i Vancouver, der kom på 6.-plass på 12,5 km skiskyting og 5.-plass på 3 km jaktstart. I langrenn kom hun på 6.-plass på sprinten og 6.-plass på 5 km. 
Ved neste VM, i 2011 i Khanty-Mansiusk, fikk hun til sammen fire sølvmedaljer. I skiskyting kom hun på 2.-plass på både 12,5 km og 3 km jaktstart, og i langrenn fikk hun samme plassering på sprinten og på 3 x 2,5 km stafett. 
Ved VM i langrenn og skiskyting for funksjonshemmede 2013 i Sollefteå‎ fikk hun bronse på 10 km skiskyting. På 12,5 km kom hun på 4.-plass, men hun stilte ikke til start på 6 km. I langrenn kom hun på 5.-plass på sprinten. Hun stilte også til start på 15 km, men fullførte ikke løpet.  
Hun kom på 3.-plass på både 6 km, 10 km og 12,5 km skiskyting ved Paralympiske vinterleker 2014 i Sotsji i Russland, og kom også på 3.-plass på langrennssprinten. På langrennsstafetten (4 x 2,5 km) kom Ukraina på 4.-plass. På 5 km fri teknikk i langrenn kom hun også på 4.-plass.
Lovise Heimdal

2011–12

Heimdal deltok i K17-klassen i Junior-NM på Fauske. Der vant hun 7,5 km klassisk, og kom på fjerdeplass på 5 km fri, der Lisa Kvamme vant. På sprinten ble hun slått ut i kvalifiseringen. I Norgescupen i langrenn for junior 2011/12 vant hun to av rennene i K17-klassen, og kom på annenplass sammenlagt, bak Selma Ahlsand fra Kjelsås IL.

2012–13

I Junior-NM på ski 2013 fikk hun bronse på 5 km klassisk og sølv på sprinten. Hun kom på sjetteplass på 10 km fri teknikk.
Hun kom på tredjeplass totalt i Norgescupen i langrenn for junior 2012/13, bak Selma Ahlsand og Inger Bonden. Hun debuterte i Skandinavisk Cup 2012/13, på sprinten i Sjusjøen.

2013–14

Hun ble tatt ut til å delta i Junior-VM på ski 2014. Der fikk Norge bronse på 4 × 3,3 km stafett, med Heimdal på laget. Hun gikk også skiathlon, der hun endte på 36.-plass.
Hun fikk sølv på sprinten i Junior-NM på ski 2014, bak Wenche Snildalsli. I tillegg kom hun på sjetteplass på 5 km fri teknikk og niendeplass på 10 km klassisk.
I FIS Worldloppet Cup kom hun på 50.-plass med 14 poeng, og i Norgescupen i langrenn for junior 2013/14 kom hun på fjerdeplass.

2014–15

Hun deltok i Junior-NM på ski 2015, der hun kom på fjerdeplass på sprinten og sjetteplass på 3,75 km klassisk stil, i klassen K19/20. I nordnorsk mesterskap vant hun 5 km klassisk. Hun deltok også i NM på ski 2015 i Harstad, der hun kom på 38.-plass på 5 km klassisk.
I Norgescupen i langrenn for junior 2014/15 kom hun på syvendeplass.

2015–16

I NM på ski 2016 i Tromsø fikk hun bronse på 10 km klassisk i U23-klassen, og hun kom på fjerdeplass på 15 km skiathlon.
Hun kom på tredjeplass i U23-klassen i Norgescupen i langrenn 2015/16 sammenlagt, etter at hun vant ett av rennene. I Skandinavisk Cup 2015/16 kom hun på 23.-plass med 156 poeng.

2016–17

Hun deltok på sesongåpningen på Beitostølen i november 2016, og kom der på 22.-plass på 10 km klassisk og 13.-plass på 10 km fri teknikk. Under Norgesmesterskapet på ski 2017 deltok hun i U23-klassen. På sprinten kom hun på 19.-plass, og på 20 km fri teknikk kom hun på 10.-plass. Under NM del to på Gålå deltok hun på 30 km i seniorklassen, men fullførte ikke. På 5 km fri teknikk i U23-klassen kom hun på sjuendeplass. 
I U23-VM på ski 2017 i Park City i USA kom hun på tredjeplass på 10 km klassisk, bak svenske Anna Dyvik og sin lagvenninne Tiril Udnes Weng. Hun gikk inn til fjerdeplass på sprinten, og niendeplass på 15 km skiathlon.
I Norgescupen i langrenn 2016/17 kom hun på 16.-plass i seniorklassen og åttendeplass i U23-klassen. Hun deltok også i Skandinavisk Cup 2016/17, der hun kom på delt sjetteplass, sammen med Charlotte Kalla.

2017–18

Hun startet Skandinavisk Cup 2017/18 med en andreplass på 10 km fristil i Vuokatti i Finland.
Ullerål skole

Kort historikk

Ullerål skole avløste Alme skole i 1902, og flyttet inn i en flott skolebygning på toppen av en haug ved veien til Ådal som det står i beskrivelsen fra den tid. Etter hvert ble denne bygningen for liten, og en ny skole reiste seg på sletta nedenfor. Der ligger den fremdeles.
Navnet har skolen og området rundt etter all sannsynlighet fått etter den norrøne guden Ull. Han ble beskrevet som en god bueskytter, og så flink til å gå på ski at ingen kunne kappes med ham. Han ble derfor også kalt skiguden, bueguden og jaktguden. Navn med Ull finnes det mange av i Norge, noe som tyder på at han en gang har vært en mektig gud. Skolen bruker en framstilling av ham i sin logo.
Gauss (enhet)

Konvertering til andre enheter

Én tesla tilsvarer 10⁴ gauss. 1 Gauss = 10⁻⁴ kg / (coulomb sekund).

Typiske verdier

Jordens magnetfelt er på omtrent 0,5 gauss. En liten jernmagnet har et felt på rundt 100 gauss. Små magneter av neodym kan ha et felt på 2000 gauss, og store elektromagneter ligger på rundt 15000 gauss. Overflaten til en nøytronstjerne har et felt på ca. 10¹² gauss.